Source: http://vilag.transindex.ro/?hir=33448
Timestamp: 2018-10-23 09:56:06
Document Index: 2871750

Matched Legal Cases: ['Bíróság ', 'Bíróság ', 'Bíróság ', 'Bíróság ', 'bíróság ', 'bíróság ', 'bíróság ']

Transindex - A Facebook rajongói oldalainak kezelõi is felelõsek a felhasználói adatokért az Európai Bíróság szerint
2018. június 11. 13:53, utolsó frissítés: 13:53
A Facebook rajongói oldalainak adminisztrátorai a Facebookkal együtt felelõsek az oldalt látogató személyek adatainak kezeléséért. Vitás esetekben az ország adatvédelmi hatósága felléphet a rajongói oldal kezelõje és a Facebook helyi leányvállalata ellen is - ismerteti az Európai Bíróság döntését a KPMG hétfõi közleménye.
A közleményben felidézik: a német regionális adatvédelmi hatóság 2011. november 3-i határozatával rajongói oldalának felfüggesztésére kötelezte a német Wirtschaftsakademie Schleswig-Holstein online oktatási vállalatot, mivel az nem tájékoztatta a rajongói oldal látogatóit arról, hogy a Facebook cookie-k - azaz internetes információcsomagok - segítségével gyûjtött és kezelt rájuk vonatkozó személyes adatokat.
A Wirtschaftsakademie jogorvoslattal élt a határozat ellen. Álláspontja szerint a személyes adatokat a Facebook kezelte, ügyfélként erre nem volt ráhatása, a folyamatot nem tudta ellenõrizni, ezért magát nem tekintette adatkezelõnek. A cég szerint a hatóságnak közvetlenül a Facebookkal szemben kellett volna fellépnie - írták.
A német Szövetségi Közigazgatási Bíróság az akkor még hatályos adatvédelmi irányelv értelmezését kérte az Európai Bíróságtól elõzetes döntéshozatali eljárás keretében.
Az Európai Bíróság most lezárult eljárásában megállapította, hogy a Facebook amerikai anyavállalata és írországi leányvállalata mellett adatkezelõnek minõsülnek a cég rajongói oldalainak adminisztrátorai is - mondta el Márkus Fanni, a KPMG ügyvédje.
A bíróság kiemelte, hogy a rajongói oldal adminisztrátora kikérheti a követõinek demográfiai adatait, érdeklõdési körére és szokásaira vonatkozó adatokat, sõt, földrajzi adatokat is.
Ezen adatok alapján képes eldönteni, hogy hol nyújtson különleges kedvezményeket vagy szervezzen eseményeket a látogatók számára. Ez alapján az adminisztrátor is adatkezelõnek tekinthetõ - ismertette.
A bíróság szerint az, hogy valaki a Facebook által létrehozott platformot és annak kapcsolódó szolgáltatásait használja, nem mentesíti a személyes adatok védelme terén meglévõ kötelezettségei alól.
Tehát az a tény, hogy a rajongói oldal kezelõjének nincs beleszólása az adatkezelési gyakorlatba, nem jelenti azt, hogy nem felelõs azért, amennyiben igénybe veszi a platformot.
Kitétel, hogy a tagállami hatóságoknak akkor is megvan a lehetõsége a platformszolgáltató felelõsségre vonására, ha az adott tagállamban letelepedett helyi leányvállalat a vállalatcsoporton belüli feladatmegosztás alapján nem lenne felelõs az adatkezelésért.
A szakértõ rámutatott: a bíróság ítélete a késõbbiekben irányadó lehet a magyarországi Facebook rajongói oldalakkal kapcsolatos adatkezelésekre is, azt valószínûleg a magyar adatvédelmi hatóság is figyelembe fogja venni.
Ez azt jelenti, hogy a hazai Facebook rajongói oldallal rendelkezõknek tájékoztatniuk kell a Facebook-oldalára látogatókat az adatkezelésrõl. Emellett figyelniük kell arra is, hogy adatkezelõi minõségükbõl adódóan biztosítani tudják az érintetti jogok - közöttük a törléshez való jog- érvényesülését - összegezte. (mti)